|  |  |
| --- | --- |
| Trosolwg | Ar gyfer y safon hon, bydd angen i chi godi ymwybyddiaeth ynghylch sylweddau (cyffuriau ac alcohol), y defnydd o sylweddau a’u heffeithiau. Gallech fod yn codi ymwybyddiaeth ymhlith plant a phobl ifanc, neu bobl eraill sydd angen dysgu am sylweddau e.e. gan eu bod yn defnyddio sylweddau eu hunain, bod ganddynt ffrindiau neu aelodau o’u teulu sy’n defnyddio sylweddau neu efallai’n eu defnyddio, neu eu bod yn gweithio’n ffurfiol neu’n anffurfiol gydag unigolion sy’n defnyddio sylweddau.  Bydd angen i ddefnyddwyr y safon hon sicrhau bod eu harfer yn adlewyrchu gwybodaeth a pholisïau cyfredol. |

|  |  |
| --- | --- |
| **Meini prawf perfformiad**  Mae'n rhaid i chi allu: | 1. galluogi unigolion i drafod a nodi’r canlynol: 2. yr hyn y maent yn ei wybod a’i ddeall am sylweddau 3. dulliau pobl o gymryd sylweddau 4. effeithiau gwahanol sylweddau ar fywydau pobl 5. y rhesymau pam mae pobl yn cymryd sylweddau 6. pwy sy’n cymryd gwahanol fathau o sylweddau 7. a oes gwahaniaeth rhwng y defnydd o wahanol sylweddau a’r rheswm dros hynny 8. gwahanol ddosbarthiadau cyffuriau yn ôl y fframwaith deddfwriaethol 9. agweddau at ddefnyddio a chamddefnyddio sylweddau 10. gofyn cwestiynau priodol a manwl i unigolion ynghylch: 11. y sylweddau nad ydynt wedi sôn amdanynt 12. eu rhesymau dros gredu bod rhai sylweddau yn ddewis gwell nag eraill 13. yr hyn y maent yn ei olygu pan ddefnyddiant dermau’r stryd ar gyfer gwahanol sylweddau, taclau a dulliau defnyddio 14. ffynhonnell eu gwybodaeth a chywirdeb eu ffynonellau 15. galluogi unigolion i archwilio:     1. eu teimladau ynghylch defnyddio sylweddau     2. eu teimladau a’u gwerthoedd ynghylch pobl sy’n defnyddio sylweddau     3. eu teimladau ynghylch pam mae pobl yn defnyddio gwahanol sylweddau 16. adrodd barn unigolion am ddefnyddio sylweddau yn ôl iddynt i gadarnhau eich bod wedi’u deall a’u dehongli’n gywir 17. herio unigolion sy’n gwahaniaethu yn erbyn defnyddwyr sylweddau 18. ar y cyd ag unigolion, archwilio’r teimladau cryf sydd ganddynt ynghylch materion penodol a’r rhesymau dros y teimladau hyn 19. cydnabod profiad a theimladau unigolion sydd wedi dioddef yn sgil defnydd pobl eraill o sylweddau 20. rhyngweithio ag unigolion drwy gydol y broses mewn modd: 21. sy’n briodol i gefndir, diwylliant, amgylchiadau ac anghenion yr unigolion 22. sy’n annog cyfnewid barn yn agored 23. sy’n lleihau unrhyw gyfyngiadau ar gyfathrebu cymaint â phosibl 24. sy’n rhydd rhag gwahaniaethu a gormes 25. nad yw’n barnu 26. sy’n galluogi unigolion i wneud eu cyfraniad eu hunain 27. nodi: 28. y bylchau yng ngwybodaeth a dealltwriaeth unigolion ynghylch sylweddau, eu defnydd a’u heffeithiau 29. gwerthoedd a chredoau unigolion y mae angen eu herio er budd yr unigolion eu hunain a phobl eraill 30. yr arddulliau dysgu sy’n fwyaf tebygol o helpu gwahanol unigolion i ddysgu am sylweddau a’u defnydd 31. y dulliau a fyddai’n galluogi gwahanol unigolion i ddysgu am sylweddau, eu defnydd a’u heffeithiau 32. galluogi unigolion i ddysgu am: 33. y gwahanol fathau o sylweddau, eu henwau ar y stryd a sut mae’r rhain yn newid dros amser ac mewn lleoedd gwahanol 34. y dulliau o ddefnyddio sylweddau 35. y rhesymau pam mae pobl yn defnyddio sylweddau 36. yr effeithiau a gaiff sylweddau ar fywydau pobl 37. y risgiau sy’n gysylltiedig â defnyddio nifer o sylweddau 38. yr ystod o wasanaethau ar gyfer mynd i’r afael ag anghenion a materion sy’n gysylltiedig â defnyddio sylweddau 39. darparu cyfleoedd dysgu: 40. pan fydd ar bobl eraill eu hangen 41. mewn modd sy’n sensitif i’w hanghenion a’u hyder 42. gwneud yn siwr bod cynnwys y dysgu yn gywir ac wedi’i seilio ar wybodaeth gyfredol 43. bod yn agored i’r ystod o faterion y gallai unigolion ddymuno’u harchwilio mewn perthynas â defnyddio sylweddau a pheidio â throi i ffwrdd rhag materion o’r fath 44. annog pobl eraill i gysylltu â chi a ffynonellau perthnasol eraill o gymorth pan fydd angen |

|  |  |
| --- | --- |
| Gwybodaeth a dealltwriaeth  Mae angen i chi wybod a deall: | 1. gofynion deddfwriaethol a sefydliadol a gofynion polisi sy’n berthnasol i’r swyddogaethau a gyflawnir 2. y ddeddfwriaeth (genedlaethol ac Ewropeaidd) sy’n berthnasol i’r gwaith a gyflawnir (e.e. y Ddeddf Camddefnyddio Sylweddau, y Ddeddf Meddyginiaethau, y Ddeddf Amddiffyn Plant, y Ddeddf Tollau Tramor a Chartref, y Ddeddf Traffig Ffyrdd, y Ddeddf Trosedd ac Anhrefn) 3. polisi’r llywodraeth mewn perthynas â defnyddio sylweddau: atal ac addysg, triniaeth, cwnsela, cymorth ac adsefydlu 4. sefydliadau allweddol a sefydlwyd i gyflwyno strategaeth y llywodraeth ynghylch cyffuriau ac alcohol ar lawr gwlad (h.y. Timau Gweithredu ar Gyffuriau yn Lloegr a’r Alban, Timau Cydlynu Cyffuriau yng Ngogledd Iwerddon, Timau Gweithredu ar Gyffuriau ac Alcohol yng Nghymru) 5. ymatebion amrywiol llywodraethau i gyffuriau cyfreithlon ac anghyfreithlon, y rhesymau dros hyn a’i effaith ar y driniaeth sydd ar gael i wahanol grwpiau 6. polisi a gweithdrefnau’r asiantaeth ynghylch cyfrinachedd gwybodaeth a datgelu gwybodaeth i drydydd parti, a’r amgylchiadau penodol pan geir datgelu 7. datblygiad corfforol, cymdeithasol, seicolegol ac emosiynol unigolion a’r hyn sy’n gallu effeithio ar ddatblygiad o’r fath; natur y glasoed a sut mae’n effeithio ar ymddygiad a theimladau 8. y gwahanol sylweddau sydd ar gael a’u heffeithiau ar y corff - symbylyddion, tawelyddion a chyffuriau rhithbair (gan gynnwys cyffuriau a roddir ar bresgripsiwn ac a brynir dros y cownter) 9. enwau ar y stryd ar gyfer sylweddau, sut mae’r rhain yn newid dros amser ac mewn lleoliadau gwahanol, yr angen i gadarnhau dealltwriaeth gyda defnyddwyr ynghylch y derminoleg sy’n cael ei defnyddio 10. peryglon defnyddio sylweddau: faint, pa mor aml, purdeb y sylweddau, defnyddio amryw o gyffuriau 11. problemau yn ymwneud ag ansawdd sylweddau anghyfreithlon; amhurdebau, difwynwyr a gwanedyddion a’r gwahaniaeth rhyngddynt; y budd sydd gan ddelwyr o ran cynnal ansawdd y sylweddau a werthant 12. dulliau o ddefnyddio sylweddau (chwistrellu, bwyta/yfed, sniffian, anadlu i mewn, ysmygu) a’r gwahanol risgiau sy’n gysylltiedig â’r dulliau amrywiol (clefydau sy’n cael eu cludo yn y gwaed, niwed corfforol i wahanol rannau o’r corff, llai o swildod/colli cyswllt â’r amgylchedd, marwolaeth) 13. y cydberthynas rhwng cefndir unigolion ac effaith sylweddau arnynt: profiad a disgwyliadau, cyflwr meddyliol a seicolegol (gan gynnwys diagnosis deuol), problemau iechyd corfforol (gan gynnwys clefydau cysylltiedig), lefelau egni ar adeg eu defnyddio, pwysau’r corff 14. y rhesymau pam mae unigolion yn defnyddio sylweddau: mwynhad, yr amgylchedd, chwilfrydedd, dull o amddiffyn eu hunain, gwrthryfela, anogaeth i gymryd sylweddau a’r ffaith eu bod ar gael, cost o gymharu â sylweddau eraill 15. effaith rhyw ar ddefnyddio sylweddau a’r gwahanol ganfyddiadau sy’n perthyn i’r ddau ryw a’u defnydd o sylweddau 16. pa mor gyffredin yw’r defnydd o sylweddau, oedran defnyddio (yn enwedig o ran plant a phobl ifanc) a’r berthynas â’r math o sylwedd, y berthynas rhwng defnydd (problemus) o sylweddau ac anfantais economaidd a/neu amddifadedd emosiynol 17. y gwahaniaeth rhwng pa mor gyffredin yw sylweddau mewn gwahanol ddosbarthiadau cymdeithasol yn ddibynnol ar gyfreithlondeb a natur y gwahanol sylweddau 18. y berthynas rhwng y lleoliadau lle caiff sylweddau eu defnyddio a chysylltiad hyn â gweithgareddau’r unigolion sy’n defnyddio sylweddau: mannau diarffordd a methu cael at gymorth pan fo’i angen, goblygiadau’r lleoliad i ddefnyddio sylweddau (e.e. eu defnyddio mewn ysgolion), risgiau sy’n gysylltiedig â defnyddio peiriannau a chyfarpar, llai o swildod (e.e. ymddygiad rhywiol), gorfywiogi (e.e. defnyddio ecstasi mewn clybiau dawns) 19. tystiolaeth o’r cydgysylltiad rhwng gwahanol sylweddau dros amser 20. dulliau o atal/lleihau i’r eithaf effaith y sylweddau a ddefnyddir gan bobl 21. canfyddiadau pobl nad ydynt yn defnyddio sylweddau ynghylch y rhai hynny sy’n eu defnyddio (e.e. canfyddiadau teuluoedd o ddefnydd gan eu plant, ystrydebu) 22. effeithiau posibl y defnydd o sylweddau ar bobl eraill (e.e. esgeuluso plant, trais domestig, trais ar y stryd, dwyn, absenoldeb o’r gwaith) 23. y gwahaniaeth rhwng cyffuriau cyfreithlon ac anghyfreithlon, y rhesymau dros yr amrywiol ddosbarthiadau yn ôl y gyfraith ac adeiladwaith cymdeithasol y gyfraith mewn perthynas â defnyddio sylweddau 24. natur y ddibyniaeth (seicolegol a chorfforol) ar gyffuriau 25. gwahanol wasanaethau sydd ar gael i fynd i’r afael â defnyddio sylweddau: atal, trin a chefnogi 26. y berthynas rhwng troseddu ac ymddygiad gwrthgymdeithasol a defnyddio sylweddau: y ffactorau risg sy’n arwain at droseddu a defnyddio sylweddau 27. rôl yr asiantaeth a’i gwasanaethau a sut mae’r rhain yn perthyn i asiantaethau a gwasanaethau eraill yn y sector (e.e. wrth weithio mewn ysgolion, mae’n rhaid bod codi ymwybyddiaeth ynghylch defnyddio sylweddau yn cydymffurfio ag unrhyw bolisïau ysgol ynghylch addysg ar y defnydd o sylweddau) 28. sut i fonitro, dadansoddi a gwerthuso goblygiadau newidiadau yn yr asiantaeth lle’r ydych yn gweithio 29. eich rôl a’ch cyfrifoldebau eich hun ac i bwy y dylech ofyn am gyngor a chymorth os nad ydych yn siwr 30. sut i gymhwyso egwyddorion cydraddoldeb, amrywiaeth ac arfer gwrthwahaniaethol yn eich gwaith eich hun 31. yr opsiynau rydych chi’n eu hystyried yn eich gwaith eich hun a’r prosesau rhesymu i’w defnyddio 32. sut i werthuso eich cymhwysedd eich hun, pennu pryd y mae angen cymorth ac arbenigedd pellach a’r mesurau a allai gael eu cymryd i wella’ch cymhwysedd eich hun; sut i werthuso effeithiolrwydd eich gweithredoedd eich hun a dysgu o brofiad 33. sut i hysbysu pobl eraill ac ymgynghori â nhw ynghylch problemau a chynigion ac annog pobl eraill i gynnig syniadau a her 34. yr angen i ddatblygu eich cymhwysedd a’ch sgiliau eich hun yn unol â newidiadau mewn tystiolaeth, gwybodaeth ac arfer 35. hawliau unigolion y dewch i gysylltiad â nhw |

**Gwybodaeth Ychwanegol**

|  |  |
| --- | --- |
| Cysylltiadau Allanol | Mae'r safon hon yn gysylltiedig â’r dimensiwn canlynol yn Fframwaith Sgiliau a Gwybodaeth y GIG (Hydref 2004):  Dimensiwn: HWB1 Hybu iechyd a lles ac atal effeithiau andwyol i iechyd a lles |

|  |  |
| --- | --- |
| **Datblygwyd gan** | Sgiliau Iechyd |
| **Rhif fersiwn** | 1 |
| Dyddiad y'i cymeradwywyd | Mehefin 2010 |
| Dyddiad adolygu dangosol | Mehefin 2012 |
| Dilysrwydd | Cyfredol |
| Statws | Gwreiddiol |
| Sefydliad gwreiddiol | Sgiliau Iechyd |
| URN gwreiddiol | DAN AD1 |
| Galwedigaethau perthnasol | Iechyd, Gwasanaethau Cyhoeddus a Gofal; Iechyd a Gofal Cymdeithasol; Rheolwyr ac Uwch Swyddogion; Galwedigaethau Proffesiynol a Thechnegol Cysylltiedig; Swyddogion Iechyd a Gwasanaethau Cymdeithasol; Gweithwyr Iechyd Proffesiynol Cysylltiedig; Galwedigaethau Gwasanaethau Personol; Gwasanaethau Gofal Iechyd a Phersonol Cysylltiedig |
| Cyfres | Cyffuriau ac alcohol; |
| Geiriau allweddol | Cyffuriau; Alcohol; Sylweddau; Camddefnyddio; Cam-drin; Comisiynu |